
  PARLAMENTUL ROMÂNIEI
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 15 decembrie 2009

Pl.x. 586/2009


          AVIZ
asupra propunerii legislative pentru modificarea şi completarea Legii nr.82/1993 privind constituirea Rezervaţiei Biosferei „Delta Dunării”
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.82/1993 privind constituirea Rezervaţiei Biosferei „Delta Dunării”, trimisă cu adresa nr. Pl.x.586 din 16 noiembrie 2009 şi înregistrată cu nr. 31/1053 din 17 noiembrie 2009.
Senatul, în calitate de primă Cameră sesizată, a respins propunerea legislativă în şedinţa din 9 noiembrie 2009.
Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi cu art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare.

Propunerea legislativă are ca obiect de reglementare modificarea şi completarea Legii nr.82/1993 privind constituirea Rezervaţiei Biosferei „Delta Dunării”, cu modificările ulterioare, în scopul eficientizării procesului de administrare a Rezervaţiei, al creării unui cadru legislativ unitar, armonizat cu legislaţia specifică, adoptată ulterior intrării în vigoare a actului normativ de bază, precum şi în scopul îmbunătăţirii calităţii vieţii populaţiei din zonă.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă  în şedinţa din 15 decembrie  2009.

Membrii comisiei au examinat propunerea legislativă supusă avizării, expunerea de motive, şi avizul favorabil, cu observaţii şi propuneri, al Consiliului Legislativ, aviz cu nr.501 din 18 mai 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei propuneri legislative.

În raport de obiectul şi conţinutul reglementării,  propunerea legislativă  face parte din categoria legilor organice. 
                       VICEPREŞEDINTE,                              SECRETAR,
                       Florin Iordache                                       Gabriel Andronache
Consilier,

Rodica Penescu

